เสือ (ภาพยนตร์ไทย)

เสือ () เป็นภาพยนตร์ไทยแนวโลดโผน ระทึกขวัญ แฟนตาซี ปี พ.ศ. 2568 กำกับโดย ก้องเกียรติ โขมศิริ ผู้กำกับภาพยนตร์ชุดขุนพันธ์ทั้ง 3 ภาค ภาพยนตร์เรื่องนี้เป็นส่วนหนึ่งของจักรวาลขุนพันธ์ และเป็นผลงานฉลองครบรอบ 12 ปีภาพยนตร์ ขุนพันธ์ นำแสดงโดย ศุกลวัฒน์ คณารศ, มาริโอ้ เมาเร่อ, อารักษ์ อมรศุภศิริ, ภาคิน คำวิลัยศักดิ์, มชณต สุวรรณมาศ, ทศพล หมายสุข และ พลวัฒน์ มนูประเสริฐ เข้าฉายวันแรกวันที่ 23 ตุลาคม พ.ศ. 2568

ปฐมบทที่ถ่ายทอดเรื่องราววีรกรรมของ 4 เสือภาคกลาง ได้แก่ เสือฝ้าย เสือมเหศวร เสือใบ และเสือดำ ก่อนที่พวกเขาจะกลายมาเป็นคู่ปรับคนสำคัญของขุนพันธรักษ์ราชเดช มือปราบจอมขมังเวทย์ ในภาพยนตร์ไตรภาคชุดขุนพันธ์ ในภาพยนตร์เรื่องนี้มีการปรับเปลี่ยนนักแสดงผู้รับบท ‘เสือฝ้าย’ จากพลโทวันชนะ สวัสดี ซึ่งเคยแสดงไว้ใน ขุนพันธ์ 2 และ ขุนพันธ์ 3 มาเป็น ศุกลวัฒน์ คณารศ

 นักแสดง 
 นักแสดง  ตัวละคร  ข้อมูลตัวละคร ศุกลวัฒน์ คณารศ เสือฝ้าย (ฝ้าย เพ็ชนะ)  จ่าฝูงของหมู่เสือ มากด้วยอำนาจบารมี เงินตรา และยศที่ทางรัฐยื่นให้ ครอบครองยันต์ลายท้าวเวสสุวรรณและช้างเอราวัณสามเศียร สำเร็จวิชา "ตวาดหิมพานต์" วิชาเวทย์ขั้นสูงเพียงท่อง "วา โธ โน อะ มะ มะ วา" แล้วกระทืบเท้า ก็สามารถสร้างความเสียหายให้ทั้งคนและพื้นที่โดยรอบในวงกว้าง มาริโอ้ เมาเร่อ เสือมเหศวร (ศวร เภรีวงศ์)  เสือนักประดิษฐ์ มันสมองสุดล้ำลึก อดีตคือลูกชายของข้าราชการตงฉินที่ถูกใส่ความแล้วโดนลอบสังหารจากอำนาจมืด จึงผันตัวจากวิศวกรมาเป็นโคตรเสือซ่อนเล็บ หาตัวจับได้ยาก พกของขลังประจำกาย "พระมเหศวร" พุทธคุณแคล้วคลาด เบี่ยงอันตรายทุกประเภท และวิชาหัวใจลิงลม "วิ วัง กัง หะ" อารักษ์ อมรศุภศิริ เสือใบ (ใบ สะอาดดี)  เสือเจ้าสำราญ เลิศคารม เชี่ยวชาญทั้งการปล้นและดนตรี ครอบครองยันต์ไก่ฟ้าและสาริกาลิ้นทอง และ "กระสุนคต" ที่เพียงเห็นหัวเป้าหมายก็สามารถทะลุทะลวงได้ในเสี้ยววินาที เพียงร่าย " นะ โม พุท ธา ยะ"  ภาคิน คำวิลัยศักดิ์ เสือดำ  แมวเก้าชีวิตแห่งตรอกโรงมวย ถูกชุบเลี้ยงโดยสมาคมเสืออาวุโส ครอบครองยันต์เสือเผ่น สักธนูมือ-เท้า ทั้งหมัดและเตะจึงหนัก เพียงครั้งเดียวก็ทำให้เป้าหมายกระเด็นจนไกลได้ และสำเร็จวิชา "ฝุ่นเสกสลาย" ที่ร่าย "สังขาตัง โลกากะวิธู สัพพะศัตรู วินาศสันตุ" ไม่ว่าจะอาวุธหรืออาคมก็เสื่อมถอยพลังอำนาจ มชณต สุวรรณมาศ รสริน  นักแสดงสาวพราวเสน่ห์ ที่เบื้องหลังแอบแฝงไปด้วยปริศนามากมาย เป็นผู้ชักชวนเหล่าเสือ เพื่อทำภารกิจครั้งใหญ่ ทศพล หมายสุข หลวงประสาน มือขวาผู้ภักดีของจอมพลเลิศ มีฉากหลังคือมือสังหารกระหายเลือดเสือ หมาป่าผู้พร้อมบดขยี้เป้าหมาย สำเร็จวิชา "นารายณ์จำแลง" และอีกสารพัดไสยเวท พลวัฒน์ มนูประเสริฐ จอมพลเลิศ  นายทหารผู้ต้องการก้าวขึ้นเป็นผู้นำสูงสุด พร้อมทำทุกวิถีทางเพื่ออำนาจและชัยชนะ เกศริน เอกธวัชกุล ลินดา  มือซ้ายของจอมพลเลิศ ผู้มีความหลังที่ฝังใจบางอย่างกับรสริน

 งานสร้าง 
 หลังการถ่ายทำ 
ในเดือนพฤษภาคม พ.ศ. 2568 สหมงคลฟิล์มอินเตอร์เนชั่นแนลได้จัดพิธีบวงสรวงปิดกล้องภาพยนตร์เรื่อง เสือ อย่างเป็นทางการโดยมีนักแสดง ทีมงาน และผู้บริหารของสหมงคลฟิล์มอินเตอร์เนชั่นแนลเข้าร่วมพิธี

เมื่อวันที่ 30 กันยายน พ.ศ. 2568 มีการจัดงานแถลงข่าวเปิดตัวภาพยนตร์เรื่อง เสือ ณ อาคารไปรษณีย์กลาง ภายในงานมีการเผยแพร่ตัวอย่างภาพยนตร์ฉบับเต็มเป็นครั้งแรก โดยภาพยนตร์เรื่องนี้ได้รับงบประมาณสนับสนุนการผลิตจากกระทรวงวัฒนธรรม

 กระแสตอบรับ 
เนื่องจากภาพยนตร์ประสบความสำเร็จทั้งด้านรายได้และคำวิจารณ์ ทำให้สหมงคลฟิล์มประกาศสร้างภาคต่อเพื่อขยายจักรวาลเสือ

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย ก้องเกียรติ โขมศิริ
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์โลดโผนไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์แฟนตาซีไทย
หมวดหมู่:ภาพยนตร์ปฐมบทไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ